Учествовао је на првом финалном турниру Купа европских нација 1960. у Паризу и у сусрету против Француске (5:4) постигао два гола. На пријатељској утакмици 19. новембра 1961. против Аустрије (2:1) у Бечу постигао је оба поготка за Југославију, а на Светском првенству 1962 у Чилеу одиграо је свих шест утакмица и постигао четири гола, па је са још петорицом играча (Чилеанцем Леонелом Санчезом, Бразилцима Гаринчом и Вавом, Мађарем Флоријаном Албертом, те Валеријем Ивановом из Совјетског Савеза) био најефикаснији стрелац мундијала.